
ముంబై, జనవరి 1: జకీర్ నాయక్... ఓ ఇస్లాం మత బోధకుడు. మహమ్మద్ ప్రవక్త బోధనలను విస్తృతంగా ప్రజల్లోకి తీసుకెళ్లడమే తన లక్ష్యమంటున్నాడు. ఈ బోధనల సంగతి పక్కనబెడితే... అతడు భారతలో రూ.100 కోట్ల ఆస్తుల సామ్రాజ్యాధినేత! ప్రస్తుతం విదేశాల్లో ఉంటూ మతబోధనలు చేస్తున్న ఇతడికి భారతలో 37 చోట్ల విలువైన ఆస్తులున్నాయని జాతీయ దర్యాప్తు సంస్థ(ఎన్ఐఏ) గుర్తించింది. వీటిలో ముంబైలోనే 25 విలాసవంతమైన ఫ్లాటులున్నాయి. మజ్గావ్, జేజే హాస్పటల్, డోంగ్రీ తదితర ప్రాంతాలతోపాటు పుణె, సోలాపూర్లోనూ ఈ ఆస్తులున్నాయి. వీటి మార్కెట్ విలువ రూ.100 కోట్ల వరకూ ఉంటుందని ఎన్ఐఏ వర్గాలు చెప్పినట్లు ఓ ఆంగ్ల పత్రిక పేర్కొంది.

mumbai, janavari 1: jakir nayak... oo islam matha bodhakudu. mahammad pravakta bodhanalanu vistrutamgaa prajalloki teesukelladame tana lakshyamantunnadu. ee bodhanala sangati pakkanabedithe... atadu bhaaratalo roo.100 kotla aastula saamraajyaadhinetha! prastutam videsaallo untuu matabodhanalu chestunna itadiki bhaaratalo 37 chotla viluvaina aastulunnaayani jaateeya daryaaptu samstha(niai) gurtinchindi. veetilo mumbailone 25 vilaasavantamaina flaatulunnaayi. majgav, jeje haspatal, dongrey taditara praantaalatopaatu pune, solapurlonu ee aastulunnaayi. veeti market viluva roo.100 kotla varakuu untundani niai vargaalu cheppinatlu oo aangla patrika perkondi.